**Pravoslavna crkva u češkoj zemalji i u Slovačkoj** (češ. *Pravoslavná církev v českých zemích a na Slovensku*, slov. *Pravoslávna cirkev v českých krajinách a na Slovensku*) je pomesna autokefalna crkva. Nalazi se na 14. mestu u diptihu pravoslavnih crkava.

Do 1992, zvala se *Pravoslavna crkva u Čehoslovačkoj* (češ. *Pravoslavná církev v Československu*), a koristi se i naziv ruski *Čehoslovačka ruska crkva*.

Istorija
--------

Osnovana je u Velikoj Moravskoj (863) misionarenjem Svetih Ćirila i Metodija. Međutim, nakon njihove smrti u Solunu nametnut im je latinski obred od strane papskih izaslanika. Pravoslavlje se održava samo u okviru eparhije Mukačevo.

U 19. veku organizuje se prva zajednica pravoslavnih vernika. Godine 1903, u Pragu nastaje zajednica *„Pravoslavna beseda"*. Godine 1920, na srpsku inicijativu u Karpatima ponovo se uspostavljaju parohije u nadležnosti Srpske pravoslavne crkve. Dana 25. septembra 1921, srpski patrijarh Dimitrija posvetio je Gorana Pavlovića za episkopa Češko-moravske eparhije. Tokom Drugog svetskog rata pravoslavni episkopi i sveštenstvo bili su masovno proganjani i streljani.

Posle rata, 1946, Čehoslovačka pravoslavna crkva prelazi u nadležnost Moskovske patrijaršije, i 1951. godine po prvi put se organizuje autokefalna Čehoslovačka pravoslavna crkva, ujedinjavanjem četiri eparhije (Prag, Olomouc, Brno, Prešov) i Mihalovce.

Po popisu iz 1991, u Češkoj i Slovačkoj, bilo je oko 53 hiljade pravoslavnih vernika.

Nakon dogovornog raspada Čehoslovačke, na saboru Čehoslovačke pravoslavne crkve, održanom u periodu 11—12. decembar u Prešovu, odlučeno je da se sačuva jedinstvo autokefalne Crkve i odlučeno je da preimenuje u *Pravoslavna crkva čeških zemalja i Slovačke*. Istovremeno je usvojen novi Ustav, prema kome postoje dve mitropolije i dva sabora — Mitropolijski savjet Češke u Pragu i Mitropolijski savjet Slovačke Republike u Prešovu, a za poglavara jedinstvene crkve mogu biti izabrani ili arhiepiskop Praga, ili arhiepiskop Prešova. Jedinstveni za celu Crkvu su Sveti sinod i Pomesni sabor.

Posle smrti Njegovog blaženstva Nikolaja, mitropolita čeških zemalja i Slovačke, 2006, za poglavara Češke pravoslavne crkve ustoličen je Njegovo blaženstvo Hristofor (Pulec), mitropolit čeških zemalja i Slovačke.

Na popisu iz 2001, u Slovačkoj je bilo 50.363 pravoslavnih vernika. Pravoslavni su najbrojniji u Prešovskoj regiji. U Češkoj Republici, bilo je 23.053 pravoslavnih vernika. U Češkoj i Slovačkoj, sve je veći broj pravoslavnih. Od svih tradicionalnih verskih zajednica Češke i Slovačke, Pravoslavna crkva je zajednica sa najbržim rastom broja vernika.

Na čelu Pravoslavne crkve čeških zemalja i Slovačke je Njegovo blaženstvo Rastislav, mitropolit čeških zemalja i Slovačke, arhiepiskop Praga.

Vidi još
--------

* Poljska pravoslavna crkva
* Pravoslavna crkva u Ukrajine

Izvori
------

* Zvanična stranica Pravoslavne crkve u Češkoj
* **Pravoslavna crkva u češkoj zemalji i u Slovačkoj** (`sk`)

***Pravoslavna crkva čeških zemalja i Slovačke*** na Wikimedijinoj ostavi

* Zvanična stranica Pravoslavne crkve u Slovačkoj

| * p
* r
* u
Autokefalne i autonomne crkve u pravoslavlju |
| --- |
| Autokefalne crkve | **Četiri drevne patrijaršije:** Carigrad • Aleksandrija • Antiohija • Jeruzalem  Rusija • Srbija • Rumunska • Bugarska • Gruzija • Kipar • Grčka • Poljska • Albanija • Češka i Slovačka • Amerika\* • Ukrajina\* |
| Autonomne crkve | Sinaj • Crna Gora\* • Finska • Estonija\* • Hrvatska\* • Japan\* • Kina\* • Zapadna Europa\* • Besarabija\* • Moldavija\* • Ohrid\* • (RPCIR) |
| \* *Autokefalnost ili autonomija nije opće priznata.*\*\* *Poluautonomnni dio Ruske pravoslavne crkve čija autonomija nije opće priznata.* |